Rettens dom (Tredje Afdeling) af 11. oktober 2016 – Guccio Gucci mod EUIPO – Guess? IP Holder (gengivelse af fire sammenflettede G’er)
(Sag T-461/15)
»EU-varemærker – ugyldighedssag – EU-figurmærke, der gengiver fire sammenflettede G’er – det ældre EU-figurmærke og det ældre nationale og internationale figurmærke G – relativ registreringshindring – ingen lighed mellem tegnene – artikel 8, stk. 1, litra b), i forordning (EF) nr. 207/2009«
1.                     EU-varemærker – definition og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – bedømmelseskriterier [Rådets forordning nr. 207/2009, art. 8, stk. 1, litra b)] (jf. præmis 17 og 19)
2.                     EU-varemærker – definition og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – lighed mellem de pågældende varemærker – bedømmelseskriterier [Rådets forordning nr. 207/2009, art. 8, stk. 1, litra b)] (jf. præmis 18)
3.                     EU-varemærker – afkald, fortabelse og ugyldighed – relative ugyldighedsgrunde – eksistensen af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – EU-figurmærke, der gengiver fire sammenflettede G’er og figurmærkerne G [Rådets forordning nr. 207/2009, art. 8, stk. 1, litra b] (jf. præmis 29-36)
4.                     EU-varemærker – bestemmelser om sagsbehandlingen – begrundelse for afgørelser – artikel 75, første punktum, i forordning nr. 207/2009 – samme rækkevidde som artikel 296 TEUF (art. 296 TEUF; Rådets forordning nr. 207/2009, art. 75, første punktum) (jf. præmis 40 og 41)
5.                     EU-varemærker – kontorets afgørelser – lovlighed – kontorets tidligere afgørelsespraksis – princippet om forbud mod forskelsbehandling – ingen betydning (Rådets forordning nr. 207/2009) (jf. præmis 43)
6.                     EU-varemærker – kontorets afgørelser – ligebehandlingsprincippet – princippet om god forvaltningsskik – kontorets tidligere afgørelsespraksis – legalitetsprincippet (Rådets forordning nr. 207/2009) (jf. præmis 44)
7.                     EU-varemærker – definition og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der har et omdømme – beskyttelse af det ældre varemærke med omdømme udvidet til at omfatte varer eller tjenesteydelser, der ikke er af lignende art – betingelser – lighed mellem de pågældende varemærker – den grad af lighed, der kræves [Rådets forordning nr. 207/2009, art. 8, stk. 1, litra b), og stk. 5] (jf. præmis 47-49)
8.                     Retslig procedure – sagsomkostninger – sager om intellektuel ejendomsret – udgifter, der kan kræves erstattet – nødvendige udgifter, som er afholdt af parterne i forbindelse med sagen for appelkammeret (Rettens procesreglement, art. 190, stk. 2) (jf. præmis 53)
Angående
Søgsmål anlagt til prøvelse af afgørelse truffet den 27. maj 2015 af Fjerde Appelkammer ved EUIPO (sag R 2049/2014-4) vedrørende en ugyldighedssag mellem Guccio Gucci og Guess? IP Holder.
Konklusion
1)
Den Europæiske Unions Kontor for Intellektuel Ejendomsret (EUIPO) frifindes.
2)
Guccio Gucci SpA betaler sagens omkostninger, herunder omkostningerne afholdt af Guess? IP Holder LP i forbindelse med sagens behandling for appelkammeret ved EUIPO.